**LĪGUMS** Nr. SKUS 545/17

*Medicīnas gāzu un gaisa sistēmas un iekārtu apkope*

*garantijas laikā A korpusam*

Rīga, 2017.gada 8.augusts

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses, un

**SIA “AGA”**, reģistrācijas Nr. 40003068518, tās valdes loceklis Olavs Ķiecis un valdes loceklis Guntis Skrīvelis personās, kuri rīkojas uz statūtu pamata (turpmāk – Izpildītājs) no otras puses (abi kopā – Puses), pamatojoties uz iepirkumam „Medicīnas gāzu un gaisa sistēmas un iekārtu apkope garantijas laikā A korpusam” (ID Nr. PSKUS 2017/69), iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Līguma priekšmets ir Pasūtītāja A korpusā (turpmāk – Objekts) ierīkoto medicīnas gāzu un gaisa sistēmu servisa un tehnisko apkopju pakalpojumu nodrošināšana garantijas laikā (turpmāk - Darbi). Veicamo Darbu apraksts un izmaksas pievienotas Līguma 1.pielikumā*.*
	2. Izpildītājs Darbus veic saskaņā ar Līgumam pievienoto darbu kalendāro grafiku (Līguma 2.pielikums).
2. **Līguma summa, norēķinu kārtība**
	1. Līguma kopējā summa nepārsniedz **27 110,00** **EUR** (divdesmit septiņi tūkstoši viens simts desmit *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
	2. Līguma 2.1.punktā norādītajā summā ir ietverti visi Izpildītāja izdevumi, kas tam rodas saistībā ar Līguma izpildi. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus par veiktajiem Darbiem, kurus Izpildītājs nav veicis un/vai par Līguma prasībām neatbilstošas kvalitātes veiktajiem Darbiem, par kuriem nav iesniegts abpusēji parakstīts servisa akts.
	3. Pasūtītājs veic samaksu par Izpildītāja veikto Pakalpojumu 60 (sešdesmit) kalendāro dienu laikā pēc Pakalpojuma servisa akta un rēķina saņemšanas un abpusējas parakstīšanas dienas, pārskaitot rēķinā norādīto naudas summu uz Līgumā norādīto Izpildītāja bankas norēķina kontu. Rēķins tiek izrakstīts atbilstoši Izpildītāja veiktajiem darbiem.
	4. Izpildītājs rēķinu sagatavo, atšifrējot katru izpildīto darbu, par kuru ir sastādīts un abpusēji parakstīts servisa akts.
	5. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	6. Samaksa par veikto Pakalpojumu uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
3. **Pakalpojuma kvalitāte**
	1. Veikto Darbu kvalitātei ir jāatbilst ražotāja noteiktajam medicīnas gāzu un gaisa sistēmas apkopes reglamentam un periodiskumam vai speciāli izstrādātām metodikām.
	2. Par Darbu kvalitātes atbilstību ražotāja noteiktajam medicīnas gāzu un gaisa sistēmas apkopes reglamentam un periodiskumam atbild Izpildītājs.
	3. Ja darba gaitā atklājas, ka Darbu izpilde nav iespējama noteiktajā termiņā, Izpildītājs par to nekavējoties ziņo Pasūtītājam. Pēc tam abas Puses vienojas par tālāko darbu veikšanas kārtību un termiņu.
4. **Līguma darbības termiņš un spēkā esamība**
	1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:
		1. līdz Līguma 2.1.punktā noteiktās summas izlietojumam;
		2. 24 (divdesmit četri) mēneši no Līguma spēkā stāšanās dienas.
	2. Ja Līguma darbības laikā netiek sasniegta Līguma 2.1.punktā noteiktā summa, Pusēm vienojoties, Līguma darbības termiņš var tikt pagarināts saskaņā ar Publisko iepirkumu likumā noteikto.
	3. Pusēm ir tiesības jebkurā brīdī izbeigt Līgumu, par to rakstiski vienojoties.
	4. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
		1. Izpildītājs vairāk kā 10 (desmit) darba dienas kavē Darbu uzsākšanas termiņu un saskaņā ar Līguma 5.1.9.punktu, nav informējis Pasūtītāju par iespējamajiem kavējumiem;
		2. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		3. iestājušies apstākļi, kas apgrūtina vai padara neiespējamu Izpildītāja Līgumā noteikto saistību izpildi;
		4. Izpildītājs atkārtoti veicis nekvalitatīvus Darbus;
		5. notikusi Izpildītāja likvidācija;
		6. pret Izpildītāju uzsākta maksātnespējas procedūra;
	5. Par vienpusēju atkāpšanos no Līguma Pasūtītājs Līguma 4.4.punktā noteiktajā termiņā nosuta Izpildītājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
	6. Izpildītājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
		1. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	7. Par vienpusēju atkāpšanos no Līguma Izpildītājs Līguma 4.6.punktā noteiktajā termiņā nosuta Pasūtītājam rakstisku paziņojumu. Līgums uzskatāms par izbeigtu trīsdesmitajā dienā pēc Izpildītāja rakstiska paziņojuma nosūtīšanas.
	8. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veiktajiem darbiem līdz līgumsaistību pilnīgai izbeigšanai.
5. **Pušu saistības**
	1. Izpildītāja pienākumi:
		1. veikt Līguma prasībām atbilstošus un pienācīgas kvalitātes Darbus, saskaņā ar Līguma noteikumiem;
		2. par visiem veiktajiem Darbiem sastādīt un abpusēji parakstīt veikto darbu aktu (servisa akts);
		3. veikt Darbus saskaņā ar pārbaužu periodiskuma, saskaņā ar iesniegto darbu grafiku.
		4. paredzētos Darbus veic sertificēts Izpildītāja personāls, kas ir apmācīts pie Objektā uzstādīto medicīnas gāzu un gaisa sistēmas ražotāja vai tā autorizēta pārstāvja un saņēmis atbilstoša līmeņa pielaidi;
		5. pēc Darbu veikšanas, iesniegt Pasūtītājam sagatavotu dokumentāciju (servisa aktu), atbilstoši ražotāja rekomendācijām un normatīvo aktu prasībām;
		6. Izpildītājs visus paredzētos Darbus veic savlaicīgi un kvalitatīvi, bet ne ilgāk kā 3 (trīs) darba dienu laikā. Ja šajā laikā nav iespējams veikt plānotos Darbus, vienojoties ar Pasūtītāju, izpildes laiks var tikt pagarināts, atsevišķi vienojoties par tā izpildes termiņu katrā konkrētajā gadījumā;
		7. Līguma prasībām neatbilstošu un/vai nekvalitatīvu Darbu veikšanas gadījumā, ne vēlāk kā 5 (piecu) darba dienu laikā novērst radušās nepilnības uz sava rēķina;
		8. sagatavot un nodot Pasūtītājam rēķinu par veiktajiem Darbiem;
		9. laikus informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu kavēt Līguma laicīgu izpildi;
		10. veikt Līguma izpildi ar saviem spēkiem, resursiem un līdzekļiem;
		11. ražotāja pilnvarojuma zaudēšanas gadījumā, informēt par to Pasūtītāju.

5.2. Izpildītāja tiesības:

5.2.1. par kvalitatīvi veiktu Darbu savlaicīgi saņemt Līgumā noteikto samaksu;

5.2.2. saņemt no Pasūtītāja saistību izpildei nepieciešamo informāciju un visas nepieciešamās piekļuves.

5.3. Pasūtītāja pienākumi:

* + 1. pieņemt un saskaņot kvalitatīvi veikto Darbu pieņemšanas un nodošanas dokumentāciju (servisa akts);
		2. nodrošināt Izpildītāja servisa inženieriem brīvu piekļūšanu Objektā Darbu veikšanai, kā arī nodrošināt citu Līgumā minēto aktivitāšu veikšanai nepieciešamos apstākļus, kā arī apņemas veikt visas nepieciešamās darbības;
		3. nekavējoties ziņot Izpildītājam par jebkuru medicīnas gāzu un/vai gaisa sistēmas bojājumu vai tās darbības pasliktināšanos, kā arī neveikt nekādus sistēmas remonta darbus vai pārveidojumus bez Izpildītāja mutiskas atļaujas, informējot par to Izpildītāju arī rakstiski;
		4. nepieļaut kādas citas, trešās personas, darbības veikt Līgumā paredzētos Darbus, tādējādi nodrošinot, ka visus Darbus veic tikai Izpildītājs vai Izpildītāja apstiprināta persona;
		5. pārbaudīt Izpildītāja sniegtā pakalpojuma kvalitāti un atbilstību Līguma noteikumiem;
		6. Līgumā noteiktajā kārtībā savlaicīgi samaksāt par pieņemto, Līguma prasībām atbilstošu un kvalitatīvi veikto Izpildītāja Darbu.
	1. Pasūtītāja tiesības:
		1. dot Izpildītājam saistošus norādījumus attiecībā uz Līguma izpildi;
		2. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
		3. nekvalitatīva un Līguma prasībām neatbilstoša Darba veikšanas gadījumā, lūgt Izpildītāju ne vēlāk kā 5 (piecu) darba dienu laikā novērst radušās nepilnības;
		4. laicīgi saņemt no Izpildītāja informāciju un paskaidrojumus par iespējamajiem vai paredzamajiem kavējumiem Līguma izpildē;
		5. apturēt Līguma izpildi Līguma 4.4.punktā noteiktajos gadījumos;
		6. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;
		7. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.
1. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Par katru Darba izpildes kavējuma dienu vai citu Līgumā noteikto saistību nepildīšanu Pasūtītājs ir tiesīgs piemērot Izpildītājam līgumsodu 0,1% apmērā no šo darbu vērtības par katru nokavējuma dienu, bet ne vairāk kā 10% no šo Darbu paredzētās kopējās summas.
	3. Par Līgumā noteikto maksājumu termiņu kavējumu Izpildītājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	4. Ja Izpildītājs, saskaņā ar Līguma 5.1.9.punktu, nav informējis Pasūtītāju par iespējamajiem kavējumiem darbu uzsākšanai un kavē paredzēto Darbu uzsākšanu Līguma 2.pielikuma grafikā noteiktajā laikā, Pasūtītājs ir tiesīgs piemērot Izpildītājam līgumsodu. Līgumsoda piemērošanas gadījumā, Izpildītājam 30 (trīsdesmit) dienu laikā jāsamaksā Pasūtītājam līgumsods 10% (desmit procenti) apmērā no Līguma kopējās summas.
	5. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās Puses rēķina par līgumsoda samaksu saņemšanas.
	6. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
	1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.

Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 7.3.punktam.

1. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
2. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.
	4. Ja kādai no Pusēm tiek mainīti rekvizīti vai Līguma 9.8. un 9.9.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	5. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	7. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	8. Pasūtītāja kontaktpersonas
		1. par līguma izpildi: Toms Bērziņš, tel.: 29674952, e-pasts: toms.berzins@stradini.lv. Pilnvarotā persona ir atbildīga par Līguma nosacījumu izpildi.
		2. par Darbu pieņemšanu: Vjačeslavs Beļikovs, tel.: 67069695, e-pasts: vjaceslavs.belikovs@stradini.lv. Pilnvarotā persona ir tiesīga pieņemt Darbu izpildi un parakstīt attiecīgos servisa aktus.
	9. Izpildītāja kontaktpersona**: līguma jautājumos**: Vadims Medžidovs, tālruņa numurs: 67023922, e-pasta adrese:vadims.medzidovs@lv.aga.com, **Darbu izpildes jautājumos**: Vladimirs Zaikanovs, tālruņa numurs 26176353 e-pasta adrese: vladimirs.zaikanovs@lv.aga.com
	10. Līgums sagatavots latviešu valodā, parakstīts divos oriģinālos eksemplāros uz 6 (sešām) lapām, ar 2 pielikumu uz 3 (trīs) lapām, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
3. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga | **Piegādātājs:****SIA “AGA”**Reģ. Nr.: 40003068518Katrīnas iela 5, Rīga, LV - 1045Konta Nr.: LV72HABA00011408051510Banka: AS SwedbankKods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis Olavs Ķiecis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis Guntis Skrīvelis  |
|  |  |